बासस्थानको निर्माणकार्य सिद्धिएपछि “भेट हुने पाल बादलले छोप्यो, र परमप्रभुको महिमाले पवित्रस्थान भरियो।” (प्रस्थ. ४०:३४) यहोवाको अनुमोदन पाएको कुराको कस्तो स्पष्ट प्रमाण! तपाईंको विचारमा त्यतिखेर बजलेल र ओहोलीआबलाई कस्तो लाग्यो होला? तिनीहरूले बनाएका सामग्रीहरूमा तिनीहरूको नाम कुँदिएको त थिएन। तैपनि तिनीहरूको मेहनतमा परमेश्वरले आशिष्‌ दिनुभएको कुरा थाह पाउँदा तिनीहरूले पक्कै सन्तुष्ट महसुस गरेको हुनुपर्छ। (हितो. १०:२२) तिनीहरूको हस्तकला वर्षौंसम्म पनि यहोवाको सेवामा चलाइएको देख्दा तिनीहरू साँच्चै खुसी भएको हुनुपर्छ। बजलेल र ओहोलीआब नयाँ संसारमा पुनर्जीवित हुँदा बासस्थानलाई साँचो उपासनामा लगभग ५०० वर्षसम्म प्रयोग गरियो भनेर थाह पाउँदा तिनीहरू कत्ति खुसी होलान्‌!
